প্রত্যাবর্তন | Probashi Kantho
মঙ্গলবার, ১৭ই অক্টোবর, ২০১৭ ইং
PROBASHI KANTHO : A Bengali Community Newsmagazine in Canada.
বাংলা ফন্ট সঠিকভাবে দেখা না গেলে অনুগ্রহপূর্বক ইন্টারনেট এক্সপ্লোরার ব্যবহার করুন।
Menu
Skip to content
প্রচ্ছদ
সম্পাদকীয়
প্রচ্ছদ প্রতিবেদন
কমিউনিটি সংবাদ, কানাডা
কমিউনিটি সংবাদ, অন্য প্রবাসে
কলাম,কানাডা
কলাম,আন্তর্জাতিক
কলাম,বাংলাদেশ
সংবাদ,কানাডা
প্রতিবেদন,কানাডা
প্রতিবেদন,বিবিধ
সাহিত্য
খেলা
সাক্ষাত্কার
বিনোদন
বিচিত্র
কৌতুক
স্বাস্থ্য
প্রযুক্তি বিজ্ঞান
ভ্রমন
ফ্যাশন-রূপচর্চা
রান্না-বান্না
গৃহ-সজ্জা
সংবাদ শিরোনাম :
প্রত্যাবর্তন
প্রতিবেদক: News Desk | ডিসেম্বর ১০, ২০১৬ | ৯:৫৫ অপরাহ্ণ
Share the post "প্রত্যাবর্তন"
Facebook
Twitter
Google+
LinkedIn
আতোয়ার রহমান
দ্বিতীয়বার হার্ট অ্যাটাকের পর রাহাত তার ওয়ার্ডেন এভিনিউয়ের বাসায় শুয়ে আছে। শরীর এখনো দুর্বল। ডাক্তার বলে দিয়েছে প্রচুর বিশ্রাম  নিতে। শুয়ে বসে, টিভি দেখে আর খবরের কাগজ পড়ে দিন কাটছে। এবারের অ্যাটাকটা আগেরটার চেয়ে ম্যাসিভ। ডাক্তার আটচল্লি­শ ঘন্টার অনিশ্চয়তার সতর্কবার্তা দিয়েছিলেন। এখানকার বিনাপয়সায় চিকিৎসাসেবার কল্যাণে পয়সা খরচ হচ্ছেনা ঠিকই, কিন্তু গত দুইমাস ধরে কাজে যেতে না পারায় সংসারের ওপর একটা বড় ধরণের চাপ পড়েছে। স্বাভাবিক কাজকর্মে কতদিনে ফিরে আসবে তা কেউ বলতে পারছেনা। মাথার কাছে টেবিল ফ্যান ঘুরছে। চোখে মোটা লেন্সের চশমা। শোয়ার ঘরের দেয়ালে স্ত্রী ফরিদার  বিকিনি পরা ছবি ঝোলানো। একরাশ অসহায়ত্ব নিয়ে সে সময় সময় ছবিটার দিকে আবার কাঁচের জানালা দিয়ে বাইরে তাকায়। জানালার পর্দাটা নামানো, রাহাত দেখে-দূর দিয়ে লেক অন্টারিওর বিস্তৃত নীল জলরাশির ওপর শাদা শাদা মেঘ পেরিয়ে যাচ্ছে।
ফরিদা সোফায় বসে গলফ বলের মতো দেখতে একটা বোতল থেকে মদের পেয়ালায় স্কচ হুইস্কি ঢালছে আর  বিড় বিড় করে কী যেন বলছে।
ফরিদা  আজ ক্লাবে না গেলে হয়না? আমার মন ভাল নেই। তুমি পাশে থাকলে ভাল লাগতো। তাছাড়া ছেলেমেয়েরা বড় হচ্ছে। এগুলো কি তোমার চোখে পড়ছে?
উইক-এন্ডে ক্লাবে না গেলে, মদ খেয়ে না নাচতে পারলে আমার ঘুম হয়না, পেটের ভাত হজম হয়না, তা তুমি ভাল করেই জান। আজও আমাকে যেতে হবে।
ফরিদাকে বড় অচেনা লাগে আজকাল রাহাতের। অতীতে ফিরে যায় সে। ঢাকার মানিকনগরে থাকত সে। অভাবের সংসার। দশ বছর বয়সে এক রাতে হঠাৎ সড়ক দুর্ঘটনায় বাবা মাকে হারানোর পর এতিম হয়। পরে চাচারা তাকে ঠেলাগাড়ির কাজে লাগিয়ে দেয়। পুরান ঢাকায় ঠেলাগাড়ি চালাতে চালাতে এক সময় ভ্যান চালাতে শুরু করল রাহাত। খ্যাপ নেবার জন্য একদিন লক্ষিবাজারের ভিক্টোরিয়া পার্কের সামনে বসে আছে। পরনে কালো রঙের দোনলা  প্যান্ট। প্যাসেঞ্জার না পেয়ে সামনের মতি মিয়ার চায়ের দোকানে চা সিঙ্গাড়া খেতে যায়। সেখানে চা খেতে আসা এক জার্মান নাগরিকের সাথে তার পরিচয় হয়। নাম উলফগ্যাং ভলম্যান। ইউনেস্কোর ঢাকা অফিসের একজন কর্মকর্তা। পুরান ঢাকার ঐতিহ্য নিয়ে একটা প্রজেক্টের কাজে প্রায়ই এদিকে আসে। সেই ভলম্যান একদিন তাকে জার্মানির বার্লিনে নিয়ে এল। একটি টেনিক্যাল স্কুলে ভর্তি করে দিল। দুবছর পর  হঠাৎ একদিন ভলম্যান মারা গেলে রাহাত তার কানাডা অভিবাসী বন্ধু রায়হানের পরামর্শে কানাডার টরন্টোতে পাড়ি জমাল। বেশ একটা গতির জীবন নিয়েছে এখন সে। অথচ ছোটবেলায় পাশের গ্রামে তার বড় বোনের বাড়িতে যেতে বললে  কী মন খারাপ করতো। ঘরমুখো টান ছিল বলেই হয়তো আজ যাযাবরের জীবন বেছে নিয়েছে। রক্ষনশীল পরিবারের মেয়ে ফরিদা। বিক্রমপুরের এক অজ পাড়াগাঁয়ের মেয়ে সে। তার বাবা প্রথমে রাহাতের সঙ্গে ফরিদার  বিয়েতে রাজি ছিলনা। ফরিদার চাচা নাসেরের জেদাজেদিতেই শেষপর্যন্ত বিয়েটা হয়েছে। নাসেরের এক বন্ধুর বড় ভাইয়ের ছেলে রাহাত।
কানাডায় আসার পর ফরিদার আচার আচরণ কেমন যেন? সবসময় বিষণ্ণ ও উদাসীন। সবকিছুতেই যেন আড়ষ্ট, সবসময় মনমরা। ইদানীং টিভি দেখে,শপিংমলে বা মেলায় গিয়েও সে আনন্দ পায়না। রাহাত ভাবে হয়তো এত বড় টরন্টো নগরীতে গাঁয়ের মেয়ে ফরিদার মন বসছেনা। ভিনদেশ, অচেনা শহর, অজানা পথঘাট। মা-বাবা, ভাই-বোন, আত্মীয় স্বজনহীন নতুন পরিবেশে এসে হয়তো তার মন ভেঙে পড়েছে। রাহাতের মনে হল এ পরিস্থিতি থেকে বের হয়ে আসতে হলে ফরিদাকে এখানকার কালচার শেখাতে হবে, বিনোদন কেন্দ্রগুলোতে বেড়াতে নিয়ে যেতে হবে।
জুলাই মাসের বিকেল। লং উইকেন্ড। রাহাতের বন্ধু রায়হান ব্রাম্পটন থেকে এসেছে। রায়হান রাহাতের ছোটবেলার বন্ধু। মানিকনগরে রেললাইনের ধারে কাঁচাবাজারের পাশের গলিতে   পাশাপাশি বাসায় থাকত। অনেকদিন পর দুই বন্ধু একসাথে হল। মনখুলে  অনেক কথাবার্তা হল। টেবিলে সাজানো কয়েকটি দামি মদ আর বিয়ারের বোতল।
ফরিদা, এদিকে এসো। দেখো কে এসেছে?
ফরিদা  এসে হাজির।
ফরিদা এদিকে এসো, বসো।  আমাদের সঙ্গে বসে একটু মদ খাও। রায়হান আমার ছোটবেলার বন্ধু। লজ্জার কিছু নেই।
না এসব ছাইপাশ আমি খাবনা। তোমরা খাও। প্লি­জ আমাকে মদ খাওয়ার জন্য পীড়াপীড়ি করনা।
ভাবি সাহেব, যেখানে যে নিয়ম, যে কালচার তা মানতে হয়। এখানকার সমাজে মিশতে হলে, অ্যাডজাস্ট করে চলতে হলে একটু-আধটু  মদটদ খেতে হয়, বারে যেতে হয়, পার্টিতে যেতে হয়। পুরনো লাইফস্টাইল ভুলে যান, দেশের কথা ভুলে যান। তাছাড়া এই নির্দয় শীতের দেশে একটু আধটু মদটদ, বিয়ারটিয়ার না খেলে বাঁচবেন কী করে? রায়হান পেয়ালায় মদ ঢালতে ঢালতে কথাগুলো বলে।
না ভাই, মদ খাওয়া, পার্টিতে যাওয়া এসব আমি পারবনা। কানাডায় থাকলেও আমি একজন খাঁটি বাঙালি মেয়ে হয়েই থাকব, আমার পারিবারিক মুল্যবোধ নিয়েই থাকব। ভাল না লাগলে দেশে ফিরে যাব, তবু কখনো ওসব খাবনা।
এরপর রাহাত তাকে একরকম জোর করে টেবিলে এনে বসাল। টেবিলে বেশ কয়েক বোতল ইয়েলো লেবেল হুইস্কি, এক প্যাকেট ডানহিল সিগারেট, আর কয়েক প্যাকেট চানাচুর। নিজে দু বোতল ইয়েলো লেবেল হুইস্কি সাবাড় করল। ফরিদার মনের মধ্যে দ্বন্দ শুরু হয়ে যায়। খাবে কি খাবেনা। যখনই খেতে চায় তখনই যেন একটি ভয়াবহ অদৃশ্য শক্তি পেছন থেকে টান দিয়ে ধরে। মনের ভিতরের এই  দ্বন্দযুদ্ব-টু ড্রিংক অর নট টু ড্রিংক- তাকে কাহিল করে ফেলে। অবশেষে তার রক্ষণশীল মন পরাজিত হয়।
দাও তবে একটু খেয়ে  দেখি, দুজনের মুখ চেয়ে ফরিদা বলে। জীবনে প্রথম মদ খেল ফরিদা। তার ভেতরে একটা অপূর্ব আনন্দানুভূতি খেলে গেল। আনন্দে রাহাতের চোখমুখ উদ্ভাসিত হয়ে গেল। যেন তার অনেকদিনের স্বপ্ন বাস্তবে পরিনত হল।
আর একটু খাবে? রাহাত জিজ্ঞেস করল ফরিদাকে। আর এক বোতল বিয়ার?
আর না। আজ আর খাবনা। অন্যদিন। রাহাত ফরিদাকে বোতল থেকে মদ কিভাবে পেয়ালায় ঢালতে হয়, তার পর পেয়ালা কিভাবে ধরে মদ খেতে হয় সব তাকে স্কুল পড়ুয়া ছাত্রের মত শিখিয়ে দিল।
রাহাত ও ফরিদা দুজনই চাকরি করে। ফরিদা এগলিন্টন এভিনিউতে একটা কসমেটিক কোম্পানিতে কাজ করে। রাহাত একটা কন্সট্রাকশন কোম্পানিতে সুপারভাইজার পদে কাজ করে। দুজনই দুহাতে কাজ করে আর প্রচুর ডলার হাতে আসতে থাকে।  উইক-এন্ডে  ডাউন্টানের নাইট ক্লাবে যায়। দুহাতে পয়সা ওড়ায়। প্রথম প্রথম ফরিদা আড়ষ্ট থাকত। ওর আড়ষ্টতা ভাঙ্গায় রাহাত। তাকে জোর করে ঠেলে দেয়, সাদাদের সঙ্গে নাচতে বলে। ফরিদা নাচে। রাহাত নেশাতুর চোখে তা তাকিয়ে দেখে। ফরিদার পরিবর্তন দেখে অবাক হয় সে। দক্ষ নাচুড়ের মতো সে নাচে এখন। এতটুকু জড়তা নেই।
দিন দিন এসবে আচ্ছন্ন হয়ে পড়ে ফরিদা। এখন রাহাতকে ছাড়াই ক্লাবে, পার্টিতে যায়। রাত করে ঢুলু ঢুলু চোখে বাসায় ফেরে। ইদানীং নতুন নতুন বন্ধু নিয়ে বাসায় আসে, রাতে এক ঘরে থাকে। রাহাত থাকে অন্য ঘরে। অসুস্থ রাহাত অসহায় চোখে তা দেখে। কিছু বলতে চেয়েও বলতে পারেনা। অন্য পুরুষের সঙ্গে ফরিদার এরকম অন্তরঙ্গতার দৃশ্য রাহাতের অসহায়ত্বকে বিব্রতকর অবস্থায় নিয়ে যায়, তার ভেতরে রক্তক্ষরণ ঘটে। সে বুঝতে পারে জীবন-যন্ত্রনার এই ফাঁদ থেকে সহজে বের হতে পারবেনা।
রাহাত টের পেয়েছে, সংসারের ওপর কাল মেঘের ছায়া ঘনিয়ে এসেছে, ঈশাণ কোনে ঝড় উঠেছে, তুষার ঝড়ের মত তা যেকোন সময় তার এতদিনের গড়া সুখের সংসারকে ছিন্নভিন্ন করে দিবে।
ফরিদা, তুমি কিন্তু সীমা ছাড়িয়ে যাচ্ছ। নতুন নতুন বন্ধু নিয়ে আসছো বাসায়। অনেক সহ্য করেছি। আমি তোমার এসব নোংরামি আর সহ্য করবনা। তুমি বাসায় বসে খাও, বাইরে খেওনা।
বা তুমিতো বেশ ভাল মানুষ হয়ে গেছ। তুমিই তো আমাকে রাস্তা দেখিয়েছো। তবে এখন কেন তোমার এসব সহ্য হয়না? না আমি আমার মত চলবো। আমার ভাল মন্দ নিয়ে তোমাকে চিন্তা করতে হবেনা।
হ্যাঁ, শিখিয়েছিলাম। কিন্তু তখনতো জানতামনা তুমি সীমা অতিক্রম করে যাবে।
ফরিদা, কেন বুঝছোনা? আগে নেশা তোমার নিয়ন্ত্রনে ছিল, আর এখন তুমি নেশার নিয়ন্ত্রনে চলে যাচ্ছ। তাই বলি কি নেশাটেশা কমিয়ে দাও। ভোগ-আনন্দই কি জীবনের সব? ঘর-সংসার, সন্তান-সন্ততি কি এসবের চেয়ে মুল্যবান নয়? তাছাড়া আমাদের ছেলেমেয়েরা যদি এই বয়সেই মদ চিনে ফেলে, ওদের ভবিষ্যৎও যে পিছলে হয়ে যাবে তাতে সন্দেহ নেই।
ফরিদা রেগে গিয়ে লাল হয়ে বলল, আমাকে জ্ঞান দিয়োনা। তুমি হলে বস্তির ভাঙা ঘরের ছেলে-নিজের জ্ঞান নিজের কাছে রাখো। তোমার সঙ্গে অনেক হয়েছে। তোমার মত আনরোমান্টিক ছেলের সঙ্গে আর ঘর করা নয়। আমি  ববের কাছে চলে যাচ্ছি। সবকিছু কোর্টে সেটেল্ড হবে। বলে হন হন করে দোতলায় উঠে গেল। হাতে একটা ব্যাগ নিয়ে নিচে নামল, প্রচন্ড শব্দে বাইরের দরজা বন্ধ করে গট গট করে সে বাসা থেকে বের হলো। বব ওর কলিগ ও বন্ধু। এক সাথে কসমেটিক কোম্পানিতে চাকরি করে। বিপত্মিক, মধ্যবয়সী, দেখতে  ফ্যাকাসে শাদা। চোখ দুটো তীক্ষ্ণ, বাজ পাখির মত চাহনি। উদার ও ফুর্তিবাজ মানুষ। শেপারড এন্ড ম্যাকোয়ান এলাকায় বাসা।
রাহাত বসে রইল সদ্য পাওয়া মানসিক ধাক্কা সামলানোর জন্য। কয়েক সেকেন্ড থতমত ভাব কাটিয়ে আবার স্বাভাবিক হওয়ার চেষ্টা করল। ফরিদার চলে যাওয়ার দিকে তাকিয়ে বলল, তুমি যেতে চাচ্ছ যাও। তবে জেনে রাখ আমার মত শুভাকাঙ্ক্ষী ছেলে আর দুনিয়াতে পাবেনা। দেখি তোমার ঐ সাদা চামড়া কয়দিন তোমার খরচা দেয়? আমাকে সবসময় আনরোমান্টিক বলে যে  গালিগালাজ ও দোষারোপ করেছ-তার ছিটেফোঁটাও ওকে করতে পারবেনা। তোমাদের এই হানিমুন কয়েকদিনেই হাওয়া হয়ে যাবে। সাদা চামড়ার শখ অচিরেই মিটে যাবে। বুঝবে, ফরিদা একদিন বুঝবে।
রায়হানকে ফোন করে রাহাত সব বলল। বুঝলে রায়হান, ফরিদাকে বিয়ে করে ছয়মাসের মাথায় এদেশে নিয়ে এলাম, বাড়ি-গাড়ি, পিয়ার কার্ড, সিটিজেনশিপ, ছেলে-মেয়ে, সমাজে পরিচিতি সব দিলাম, এখানকার রাস্তাঘাট চেনালাম আর  আমাকেই লাথি মারল ও! ভাবতে পারো? এগুলো ও নিজে নিজে করতে পারত? রায়হান একনাগাড়ে তার কথা শোনে।  তারপর বলে, অসুখ-বিসুখে অসহায় হয়ে পড়া তোর মত একজন মানুষের যখন বড়বেশি একটি সুখকর স্পর্শের প্রয়োজন, তখনই তোর বউ দূরে চলে গেল। এটা বড়ই দুঃখজনক। বেশি ফ্রি করতে গিয়ে তোর বউ হাতছাড়া হয়ে গেল। আরও আগে থেকেই তোর এদিকে নজর রাখা উচিৎ ছিল।
রায়হানের কথার কোন জবাব দেয়না রাহাত। খুব নিঃশব্দে একটা দীর্ঘশ্বাস ছাড়ল শুধু। নানান ভাবনা রাহাতের মাথায় এসে ভর করে। ফরিদা কেন এত দ্রুত বদলে গেল তা রাহাতের ভাবনাচিন্তার মধ্যে আসেনা। যেন ফরিদা নয়, ফরিদার ভেতর থেকে এক অন্য ফরিদার জন্ম হয়েছে। খুবই অসহ্য মনে হচ্ছে রাহাতের। দেয়ালে টাঙ্গানো ফরিদার ছবিটার দিকে চেয়ে থাকে, এক সময় গালবেয়ে অশ্রু গড়িয়ে পড়তে থাকে। ফরিদা  আগে এত জেদী আর অস্থির প্রকৃতির ছিলনা। তাই পরক্ষনই ভাবে, ফরিদা আসলে বদলায়নি, মানুষ ফরিদা একই আছে। বদলেছে পরিস্থিতি, বদলেছে স্থান, বদলেছে সময়। সময় তাকে বদলে দিয়েছে। সময় আমাদের প্রতিমুহূর্তে, প্রতিদিন এভাবেই বদলে দিয়ে যায়।
রাহাত তার পুরু লেন্সের চশমাটা চোখের ওপর থেকে নামাল, ক্লান্ত চোখের পাতায় আঙুল দিয়ে মৃদু স্পর্শ করল, চোখের কোনা বেয়ে জল পড়তে লাগল। ঝুলে থাকা লম্বা পর্দা সরিয়ে জানালার কাঁচ দিয়ে বাইরে তাকাল। আকাশে একখন্ড  সাদা মেঘ ধীরে ধীরে উড়ে যাচ্ছে, শান্ত সমুদ্রে একখন্ড হিমাবহের গড়িয়ে চলার মতো। তার বুকের গভীরেও যেন এরকম একখন্ড হিমাবহ গড়িয়ে পড়ছে। তলানিতে পড়ে থাকা ফরিদার জন্য তার ভালবাসাটুকু ছায়ামূর্তিতে পরিনত হয়ে তাকে তাড়া করছে।
এমনি করে কয়েকমাস কেটে গেছে। রায়হান রাহাতের খোঁজখবর নেয়। বন্ধুর বিপদে পাশে এসে দাঁড়ায়। লেবার ডের লং উইক-এন্ডে রাহাতকে তার বাসায় দাওয়াত দেয়। রাহাত সে দাওয়াত সানন্দে গ্রহন করে। উইক-এন্ডের আগের দিন রাহাত হঠাৎ  রায়হানকে ফোন করে বলল, ‘এই উইক-এন্ডে তোর বাড়ি আসা হবেনা। ফরিদা গতকাল আমাকে ফোন করেছিল। দেখা করতে চায়। ওকে বেশ অনুতপ্ত মনে হল। ও বলছে আগামীকাল বাসায় আসবে। ছেলেমেয়েদের খুব দেখতে ইচ্ছে করছে ওর। আমাকে বাসায় থাকতে বলেছে। হাজার হোক নিজের বউ তো- ভাবছি কাল বাসায় থাকব, কোথাও বের হবনা। ওর গলার স্বর শুনে খুব আনন্দিত মনে হল। রায়হান খুব খুশি খুশি মুখে বলল, দারুণ খবর তো, রাহাত। আগে বলিসনি কেন? রাহাত রায়হানকে বলল, কাল বিকেল পাঁচটার মধ্যে বাসায় আসবি কিন্তু! আমার ছেলেমেয়েরা থাকবে, ফরিদা আসবে, অনেক মজা হবে। কি আসবিতো? রায়হান মাথা নেড়ে বলল, নিশ্চয়!
পরদিন বিকেলে রায়হান রাহাতের বাসায় এল। এলাহি কান্ড! ফরিদা রান্না বান্না করছে, ছেলেমেয়েরা খুশিতে হৈচৈ করছে। রাহাত ঘরের এক কোনায় সোফায় বসে তা দেখছে, মুখটা খুশিতে উজ্জ্বল হয়ে উঠেছে।
Share the post "প্রত্যাবর্তন"
Facebook
Twitter
Google+
LinkedIn
Post navigation
« লিয়ার লেভিন এর ক্যামেরার “মুক্তির গান” মুক্তিযুদ্ধের চেতনা শাণিত করা এক চলচ্চিত্র দুলারী এবং হাওয়াই মিঠা »
মন্তব্য
Click here to cancel reply.
নাম*
ই-মেইল*
ওয়েবসাইট
পোস্ট করুন
সর্বশেষ
সর্বাধিক পঠিত
Cover page of September 2017
Cover page of August, 2017
Cover Page of July 2017
Probashi Kantho Cover Page, June 2017
Probashi Kantho Cover Page, May 2017
Cover Page of April 2017 Issue
স্টুডেন্ট ভিসায় কানাডায় আসতে হলে আপনাকে যা করতে হবে
কানাডায় ইমিগ্রেন্ট ডাক্তারগণ ব্রিজিং প্রগ্রামের মাধ্যমে মেডিক্যাল ফিল্ডে জব পেতে পারেন : ড. সাফি উল্লাহ ভুইয়া
প্রবাসী বাংলাদেশীদের গর্ব অমিত চাকমা
টরন্টোর বেগম পাড়া : মন ভাল নেই বেগমদের
কানাডায় প্রফেশনাল জব পেতে হলে নিজেদেরকে তৈরী করে নিতে হবে
এই প্রথম একজন বাংলাদেশী ডেন্টিস্ট কানাডিয়ান ডেন্টাল লাইসেন্স (Direct Licence) পেলেন
বিশ্বসেরা খ্যাতিমান দেশ কানাডা, বিশ্বসেরা শিষ্টাচারের দেশ কানাডা,অন্যতম শান্তির দেশ কানাডা
মজাদার খাবারের নতুন কিছু রেসিপি
প্রসেনজিৎ চ্যাটার্জী অপরাজিত ৩০ বছর
কানাডায় স্বাস্থ্য খাতের চাকরি চাহিদার শীর্ষে
সমজাতীয় খবর
ম্যায় তো মিলনাকে আশা লাগায়ে
টরন্টো বাংলা বইমেলায় আসছে জসিম মল্লিকের প্রকাশিত তিনটি নতুন বই
তুমি
শুভ নববর্ষ
আ মরি বাঙলা ভাষা
শা শা এক পরিযায়ী পাখি
কানাডা প্রবাসী লেখক সৈয়দ নূরুল কবীর রচিত ‘মহাবিশ্বের সৃষ্টিতত্ত্ব’ গ্রন্থের মোড়ক উন্মোচন
বেঁচে থাকো সুদূরিকা
“আমার সারাটা দিন মেঘলা আকাশ বৃষ্টি তোমাকে দিলাম.....
এনজয় দি শো !
সম্পাদক ও প্রকাশক: খুরশিদ আলম
Editor & Publisher: Khurshid Alam

1410-3947 Lawrence Ave. E., Toronto, ON M1G 1S1.
Phone : 647 339 8653, Email: probashi_kantho@yahoo.com


প্রবাসী কন্ঠ ম্যাগাজিনে প্রকাশিত বিজ্ঞাপন , চিঠিপত্র ও কলামের বিষয়বস্তু এবং মতামতের দায়দায়িত্ব সংশ্লিষ্ট বিজ্ঞাপন দাতা ও লেখকদের। এ ব্যাপারে পত্রিকা কর্তৃপক্ষ বা সম্পাদক দায়ী নয়। ISSN 2292-5155
Copyright © Probashi Kantho, 2017